Ice Cube

Βιογραφία

Γεννήθηκε στις 15 Ιουνίου του 1969 στο Compton, μια γειτονιά-γκέτο του South Central στο Λος Άντζελες. Είναι ο γιος της Doris, μίας υπαλλήλου και επιστάτριας ενός νοσοκομείου και του Hosea Jackson. Έχει έναν μεγαλύτερο αδερφό και μία αδερφή που σκοτώθηκε όταν ο Ice Cube ήταν 12 χρόνων. Ο ξάδερφος του είναι ο  Teren Delvon Jones, επίσης γνωστός ως Del the Funky Homosapien.  Από 16 χρονών άρχισε να γράφει στίχους, και μαζί με τον Sir Jinx έκαναν το γκρουπ C.I.A. (Cru In Action) ενώ εμφανιζόταν και τραγουδούσε σε πάρτι με τον φίλο του Dr. Dre. Το 1987, ο Ice Cube, o Dr. Dre και ο Eazy-E έκαναν ένα τραγούδι ονομαζόμενο Boyz-n-the-Hood (Τα παιδιά και η γειτονιά), με τον Ice Cube να γράφει τους στίχους για άλλο συγκρότημα, αλλά μετά την άρνηση αυτού του συγκροτήματος, ο Dr. Dre έπεισε τον Eazy E να το τραγουδήσει ο ίδιος (αν και ο ίδιος είχε αρνηθεί πολλές φορές). Το τραγούδι μίλαγε για την ζωή ενήλικων που είχαν μεγαλώσει στις γειτονιές του Λος Άντζελες, και έφερε πολύ συζήτηση για τον τρόπο που είχε το συγκρότημα στο να λέει τις απόψεις και τις εμπειρίες νεαρών μαύρων που μεγάλωσαν δύσκολα στις γειτονιές των γκέτο. Έτσι, έγιναν γνωστοί στις γύρω περιοχές (μέχρι που και το ραδιόφωνο τους έπαιζε), και με την προσθήκη του MC Ren (εκείνη την στιγμή ήταν και αυτός ντόπιος) και του DJ Yella ως βασικό μέλος στο συγκρότημα, δημιούργησαν τους N.W.A. (Niggaz With Attitude), και ήταν οι πρωτοπόροι του gangsta rap (Στο συγκρότημα ήταν και ο D.O.C. ως underground στιχουργός). Κυκλοφόρησαν το πρώτο τους άλμπουμ N.W.A. and the Posse. O Ice Cube και ο D.O.C. έγραψαν τους στίχους και στο επόμενο άλμπουμ Straight Outta Compton (1988) το οποίο έκανε μεγάλες πωλήσεις, έγινε αποδεκτό από την κοινωνία του Λος Άντζελες και όλης της Αμερικής, αλλά προκάλεσε και το ενδιαφέρον της αστυνομίας, για το λεξιλόγιο που χρησιμοποιούσαν. Οι N.W.A. είχανε γίνει διάσημοι πλέον, όταν έφυγε ο D.O.C., ενώ το 1989 έφυγε και ο ίδιος ο Ice Cube, επειδή ο Jerry Heller εκμεταλλευόταν οικονομικά αυτόν και τα άλλα μέλη του συγκροτήματος.

Μουσική καριέρα

Το 1990, ο Cube κυκλοφόρησε το πρώτο του σόλο άλμπουμ AmeriΚΚΚa's Most Wanted (Της Αμερικής ο πιο Καταζητούμενος) που είχε μεγάλες πωλήσεις. Το 1991 έφτιαξε τη δική του δισκογραφική εταιρεία, την Lench Mob Records, και πούλησε το άλμπουμ Death Certificate, στο οποίο απάντησε στις επιθέσεις των N.W.A. με το τραγούδι "No Vaseline". To 1992 ξέσπασαν ταραχές σε όλο το Λος Άντζελες με αφορμή της αθώωση 4 αστυνομικών που είχαν ξυλοκοπήσει έναν αφροαμερικανό. Ο Ice Cube με το νέο άλμπουμ του The Predator (Ο Θηρευτής) πήρε καθαρά το μέρος των διαδηλωτών και αναφερόταν στους λευκούς με λέξεις όπως "devil", "caveman", "cave bitch". Γι' αυτό το λόγο κατηγορήθηκε για ρατσισμό απέναντι στους λευκούς. Αυτό το άλμπουμ "μίλησε στον κόσμο" και έγινε 5 φορές πλατινένιο.
Από τότε, ο Ice Cube έχει κυκλοφορήσει άλλα πέντε σόλο άλμπουμ, με τελευταίο το Raw Footage το 2008. Επίσης μαζί με τον Mack 10 και τον WC ήταν μέλη του συγκροτήματος Westside Connection από το 1996 ως το 2003 και κυκλοφόρησαν δύο άλμπουμ.
9ο σόλο άλμπουμ του αποτελεί το "I Am The West" που κυκλοφόρησε στις 28 Σεπτεμβρίου του 2010 και το οποίο έχει συνεργασίες με γνωστούς καλλιτέχνες από το Westside Connection όπως WC, Young Maylay, Butch Cassidy καθώς συστήνει στο κοινό τους δύο γιούς του OMG και Doughboy που συμμετέχουν σε αρκετά τραγούδια του άλμπουμ.Την παραγωγή έχουν αναλάβει οι Tha Bizness, E-A-Ski, Bangladesh, Sir Jinx, JIGG και πολλοί άλλοι. Πρώτο single από το άλμπουμ είναι το "I Rep That West" σε συνεργασία με τον JIGG, το κομμάτι ακούστηκε για πρώτη φορά στο Paid Dues Festival 2010 όπου ερμήνευσε και το "Drink The Kool-Aid" που είναι το δεύτερο single του άλμπουμ και για το οποίο κατηγορήθηκε για επίθεση στον Dr. Dre παρότι στην συνέχεια το αρνήθηκε. Τρίτο και πιθανότατα τελευταίο single του άλμπουμ είναι το "She Couldn't Make It On Her Own" στο οποίο και συμμετέχουν οι δύο γίοι του OMG και Doughboy με παραγωγή από Bangladesh.

Φιλμογραφία

Σαν ηθοποιός, έκανε το ντεμπούτο του το 1991 στην ταινία "Boyz N The Hood", ενώ σημαντικότερες ταινίες του είναι το "Friday" (1995) που το έγραψε ο ίδιος μαζί με τον DJ Pooh και "Are We There Yet" (2005). Επίσης ήταν ο βασικός παραγωγός της ταινίας "Friday" και πολλών άλλων.